Hovedveiene i fylket er riksveiene. Disse er europavei 6 mellom grensen mot Nordland i Namsskogan og grensen mot Oppland i Oppdal, europavei 14 mellom Trondheim og grensen mot Sverige i Meråker, europavei 39 mellom Trondheim og grensen mot Møre og Romsdal i Hemne. Riksvei 3 går fra Ulsberg i Rennebu mot Østerdalen og riksvei 70 fra Oppdal til Kristiansund i Møre og Romsdal. Riksvei 706 er Trondheims nordlige omkjøringsvei via Trondheim havn.